Ørkenkobraer

Walterinnesia aegyptia
 Walterinnesia morgani

Ørkenkobraer er en slekt av giftsnoker som lever i Midtøsten. Inntil 2007 ble alle ørkenkobraer regnet til arten Walterinnesia aegyptia, men de østlige populasjonene er nå skilt ut som Walterinnesia morgani.

De blir  lange, og voksne eksemplarer er svarte. W. morgani skiller seg ut ved at unge individer har røde tverrbånd, og ved at alle skjellene på undersiden av halen er todelt. Navnet «ørkenkobra» er litt misvisende, ettersom de ikke kan spile ut nakkeskjoldet på samme måte som egentlige kobraer. 

Begge artene er nattaktive og forekommer hovedsakelig i ørken og halvørken. W. morgani er likevel også funnet i jordbruksområder, i Zagrosfjellene, og helt opp til 2000 meter over havet i Elburzfjellene. Denne arten ble også nylig funnet bare 100 kilometer fra Middelhavet i det sørøstlige Tyrkia. Utbredelse og levevis er lite kjent, og de blir ofte forvekslet med den harmløse bjelkesnoken Dolichophis jugularis.

 Utbredelse 

 Walterinnesia aegyptia
sørlige Israel, nordvestre Saudi-Arabia, vestre Jordan, Sinai, og Egypt øst for Nilen
 Walterinnesia morgani
vestlige Iran, Irak, Kuwait, Saudi-Arabia, og sørøstre Tyrkia

 Referanser 

 Eksterne lenker 


Kategori:Giftsnoker
Kategori:Krypdyr formelt beskrevet i 1887